/r&£ 
MOVAE SYMBOLAE MYCOLOGICAE, 
IN PEREGRINIS TERRIS 
A BOTANICIS DANICIS COLLECTAE. 
RECENSUIT 
ELIAS FRIES. 
i jt 
h 
Per terras Extra-europaeas peregrinantes eximias fungorum collectiones repor- 
tarunt multi cell. Botanici Danorum. Ut taceam divi Koenigii collectionem, 
in Musaeo Britannico nunc servatam et a Rev. Berkeley descriptam, jam pri- 
dem in variis scriptis recensui Cell. Wormscholdii e Kamtschatka, Rabeni e 
Grbnlandia, Lundii e Brasilia, Benzoni ex Antillis. Ultimis annis accesse- 
runt novae et maxime spectabiles collectiones, Cell. Lier manni e regno Me- 
xicano, Oerstedii e Costa Rica et India occidentali, Dirrichsenii et divi 
Kampho veneri, sub expeditione speculatoria navis Galatheae in Nikobaricis 
variisque Oceaniae insulis conquisita. Hae tres eximiae collectiones, quae meae 
determinationi amice demandatae sunt, hujus commentarii praebuere materiem, 
quibus addidi paucas species nondum publicatas in eisdem terris ab aliis lectas. 
Aptius mihi visum est has symbolas conjunctas recensere, quam singulas, cum 
eaedem species saepe in pluribus adsint vel affines, se invicem illustrantes. Etiam 
hoc loco inserui descriptiones adhuc desideratas (diagnoses dedi in Synopsi Hy- 
menomycetum) fungorum in Guinea a divo Afzelio collectorum, (piorum ico- 
nes aeri incidi jussit inventor, sed tam plurima harum exemplaria (vix ultra 3 su- 
persunt), quam ipsae tabulae aeneae post obitum viri, nescio qua infelici negli- 
gentia, dissipatae sunt. 
In collectionibus praesentibus Fungi Agaricini minorem, Polyporei vero pro 
more longe majorem numerum praebent. Illos, exceptis paucis Marasmiis et 
3. 
